### | | | | --- | --- | | | | | --- | | **Byråd** 24. september 2019 Sagsnr. 710-2018-3881 Dok.nr. 710-2019-193665 Malou Steffensen | | 145.                Vedtagelse af [adresse] - Åbent

###

|  |  |
| --- | --- |
| Tidl. politisk behandling | BY, 26.02.19, pkt. 27 |
| Forventet sagsgang | PU, ØK, BY |
| Lovgrundlag |  |

###

**SAGENS INDHOLD**

Byrådet skal i denne sag tage endelig stilling til ”Forslag
til Hadsten midtbyplan”.

Formålet med Hadsten midtbyplan er at fastlægge retningen
for og det overordnede indhold i udviklingen af [adresse]. Herunder, at
skabe mulighed for en fortætning og et varieret boligudbud med attraktive
bynære boliger. De endelige bestemmelser og rammer for midtbyen fastlægges i
kommuneplanen og i den konkrete lokalplanlægning.

Midtbyplanen er en ikke-lovbunden plantype, som ikke i sig
selv har retsvirkning for ejere og brugere inden for området. Planen er et
internt planlægningsredskab for kommunen, som formidler de overordnede tanker
og visioner for områdets udvikling.

”Forslag til Hadsten midtbyplan” har været fremlagt i
offentlig høring i perioden 11. marts til 6. maj 2019.

[adresse] har modtaget i alt 52 høringssvar og 72
postkort samt tre kortbilag til postkort. Høringssvarene er beskrevet i vedhæftede
bilag sammen med Teknik og Kulturs kommentarer og indstilling. Den fulde ordlyd
af høringssvarene er også vedhæftet.

I forbindelse med høringsperioden har to indsigere
foranstaltet hver deres underskriftsindsamling. 134 har underskrevet et eller
flere af i alt seks punkter i en indsigelse mod byggeri i 4-5 etager på
Kirkevej 8. 176 har skrevet under på en indsigelse mod byggeri i op til seks
etager på [adresse].

Postkortene vedrører de samme temaer som høringssvarene.
Opsamling på postkortene findes i et særskilt notat, der er vedhæftet som
bilag. De temaer, der har medført flest reaktioner i postkortene er fortætning
generelt og byggeri i op til seks etager på [adresse]. De indscannede
postkort er også vedhæftet som bilag.

**VURDERING**

Høringssvarene er opdelt i 13 overordnede temaer, som dækker
både generelle forhold og konkrete byggemuligheder samt et tema, der omhandler
’Andet’.

De temaer, der har medført flest reaktioner er:

·
Byggeri på [adresse]
Byggeri i Lilleåparken

·
Fortætning generelt

·
Byggeri på [adresse]

Teknik og Kulturs behandling af høringssvarene munder i seks
tilfælde ud i en indstilling til Byrådet om at ændre Hadsten midtbyplan i
forhold til det fremlagte forslag. De foreslåede ændringer består i, at:

1.     der
indskrives mulighed for at anlægge en pendlerparkeringsplads øst for
[adresse] på Banedanmarks areal.

2.     der sker
tilpasning af den viste illustration for boligprojektet på [adresse],
hvorved byggeriet sænkes med en etage til maksimalt fem etager.

3.     der
indskrives en mulighed for at etablere en fodgængertunnel under jernbanen øst
for [adresse].

4.     der
tilføjes en mulighed for at etablere en afkørsel til P-hus fra [adresse].

5.     der sker
tilpasning af den viste illustration af fremtidigt byggeri på den tidligere
brandstationsgrund ved [adresse], således at byggeriets placering og
antallet af bygninger ændres.

6.     der
indskrives en redaktionel præcisering af, at de viste nye bygninger i
midtbyplanen alene viser placering og bygningsvolumen og ikke er et udtryk for,
bygningernes detaljerede udformning og materialeanvendelse.

De foreslåede ændringer omhandler dels infrastruktur og
trafikale tiltag, der vurderes at kunne få stor effekt på brugen og udviklingen
af midtbyen og dels to byggemuligheder langs Vesselbjergvej.

Forslaget om at anlægge en pendlerparkeringsplads øst for
[adresse] imødekommer mange af høringssvarene, der adresserer mangel på
parkeringspladser i midtbyen som en udfordring. Det foreslåede areal ligger tæt
på stationen og vurderes at kunne anvendes til pendlerparkeringsplads og dermed
aflaste parkeringspladsen ved David Nilsson.  Forslaget om at etablere en
fodgængertunnel under jernbanen øst for [adresse], vurderes at ville
forbedre fremkommeligheden for fodgængere og understøtte brugen af
parkeringspladsen øst for [adresse].

Hvis der opføres byggeri i overensstemmelse med den udlagte
kommuneplanramme på David Nilsson, vurderes en direkte adgang til P-hus fra
[adresse] at kunne øge muligheden for at opføre et spændende projekt med
bl.a.  parkering i flere etager.

På [adresse], der har resulteret i mange
høringssvar, søges høringssvarene imødekommet ved at projektet tilpasses og
etagehøjden sænkes, så der maksimalt kan opføres byggeri i fem etager.
Midtbyplanen lægger op til, at kun enkelte dele af byggeriet opføres i fem
etager. Størstedelen af byggeriet vil blive opført i tre og fire etager og vil
blive disponeret under størst mulig hensyntagen til naboer i området.

På baggrund af et høringssvar fra en nabo, foreslås
illustrationen af byggemuligheder på brandstationsgrunden på [adresse]
ændret, så nyt byggeri placeres under størst mulig hensyntagen til naboer og
Byskoven.

Mange af høringssvarene repræsenterer modsatrettede
interesser, hvorfor ikke alle høringssvar kan imødekommes i midtbyplanen.

**ØKONOMI**

Byrådet har 26. februar 2019 godkendt en anlægsbevilling på
250.000 kr. til visualisering af bebyggelsesmuligheder og til bidrag til
midtbyplanens udarbejdelse, finansieret af det afsatte rådighedsbeløb til
byudviklingsinitiativer i Hadsten og Hinnerup, der er overført til 2018.

Anlægsbevillingen dækker udgifterne til ekstern
arkitektbistand, trykning af planen samt afholdelse af borgerrettede
initiativer i forbindelse med planlægningen.

Ud over udgifter til ekstern arkitektbistand vil Hadsten
midtbyplan isoleret set ikke have økonomiske konsekvenser for Favrskov Kommune.
Men det må forventes, at midtbyplanens senere udmøntning i kommuneplanrammer og
lokalplaner vil åbne mulighed for privat og offentlig bygge- og
anlægsaktivitet, som vil kræve et kommunalt økonomisk engagement.

**INDDRAGELSE**

’Forslag til [adresse]’ har været offentliggjort
ved annoncering på kommunens hjemmeside med en indsigelsesfrist på otte uger. I
høringsperioden blev der 6. april 2019 afholdt et borgermøde i form af en
’Midtbycafé’ i [adresse] i Hadsten.

**INDSTILLING**

Direktøren for Teknik og Kultur indstiller til Byrådet:

At ”Forslag til Hadsten midtbyplan” vedtages med de foreslåede
ændringer.

**BESLUTNING**

***Planudvalget, 3. september 2019:***

Fraværende: Ingen

Indstilles godkendt med den tilføjelse, at der i den videre
bearbejdning af byggeriet på [adresse] lægges vægt på, at byggeriet
gennem for eksempel materialevalg og udformning tilpasses det omkringliggende
område.

***Økonomiudvalget, 17. september 2019:***

Fraværende:Ingen

Indstilles godkendt.

**Bilag**

|  |  |
| --- | --- |
| Vurdering af høringssvar vedr. forslag til [adresse] | 710-2019-97630 |
| Samlede høringssvar [adresse] | 710-2019-112404 |
| Opsamling på postkort indleveret i høringsperioden | 710-2019-111961 |
| Scannede postkort og kort | Mogens Lassen |
| Hadsten midtbyplan  Off. 11. marts 19 | 710-2019-52134 |